Gw mau tau Pereplikaan dari Koronavirus. Jelasin dalam bahasa melayu

Sebahagian dari protein-protein tak berstruktur ini akan bertaut untuk membentuk kompleks multiprotein replikase-transkriptase (RTC). Protein replikase-transkriptase yang utama ialah polimerase RNA yang bergantung pada RNA (RdRp). Ianya terlibat secara langsung dalam pereplikaan dan pentranskriptaan RNA dari seutas RNA. Protein-protein tidak berstruktur daripada kompleks tersebut turut terlibat dalam proses replikasi dan transkriptasi. Contohnya, eksoribonuklease (yang juga merupakan sebahagian daripada protein tak berstruktur) terlibat dalam penyemakbetulan rantaian RNA yang direplikasi. Proses ini adalah penting kerana polimerase RNA bergantung pada RNA tidak dapat melakukan proses ini.

Salah satu dari fungsi utama kompleks ini adalah mereplikasi genom virus ini. RdRp secara langsung mengantara sintesis genom RNA bererti-negatif dari genom RNA bererti-positif, dan kemudiannya mensintesis semula genom RNA bererti-positif dari templat genom RNA bererti-negatif. Satu lagi fungsi lain yang penting bagi kompleks ini adalah mentranskript genom virus. RdRp mengantara secara langsung sintesis molekul-molekul subgenom RNA bererti-negatif dari genom RNA bererti-positif, yang dikuti dengan transkripsi molekul-molekul RNA ini kepada pengutus RNA (mRNA) bererti-positif.